
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2020 M. SPALIO 1 D. ĮSAKYMO NR. AT-838 „DĖL ŠAKIŲ RAJONO SAVIVALDYBĖS ADMINISTRACIJOS DARBUOTOJŲ, DIRBANČIŲ PAGAL DARBO SUTARTIS, DARBO APMOKĖJIMO SISTEMOS PATVIRTINIMO“ PAKEITIMO

2021 m. vasario    d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos darbo kodekso 140 straipsniu, Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu,
p a k e i č i u Šakių rajono savivaldybės administracijos, darbuotojų, dirbančių pagal darbo sutartis, darbo apmokėjimo sistemos, patvirtintos Šakių rajono savivaldybės administracijos direktoriaus 2020 m. spalio 1 d. įsakymu Nr. AT-838 „Dėl Šakių rajono savivaldybės administracijos darbuotojų, dirbančių pagal darbo sutartis, darbo apmokėjimo sistemos patvirtinimo“:
1. 24 punktą ir jį išdėstau taip:
[bookmark: _Hlk64536604]„24. Pareiginės algos kintamoji dalis gali būti nustatyta Savivaldybės administracijos darbuotojo priėmimo į darbą metu, pasibaigus išbandymo terminui, taip pat darbuotojui grįžus iš vaiko priežiūros atostogų, atsižvelgiant į darbuotojo profesinę kvalifikaciją ir jam keliamus uždavinius, tačiau ji negali būti  didesnė kaip 20 procentų pareiginės algos pastoviosios dalies ir  negali būti mokama ilgiau kaip iki to darbuotojo kito kasmetinio veiklos vertinimo.“
2. 30 punktą ir jį išdėstau taip:
„30. Savivaldybės administracijos darbuotojams ir darbininkams gali būti mokamos priemokos už papildomą darbo krūvį, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė; už pavadavimą, kai raštu pavedama laikinai atlikti kito darbuotojo pareigybei nustatytas funkcijas ar už papildomų funkcijų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio. Priemoka už darbą, esant nukrypimų nuo normalių darbo sąlygų gali siekti iki 20 procentų pareiginės algos pastoviosios dalies dydžio ir gali būti skiriama iki darbo, esant nukrypimų nuo normalių darbo sąlygų, pabaigos.“
3. 34 punktą ir jį išdėstau taip:
„34. Savivaldybės administracijos darbuotojams priemoka, išskyrus priemoką už darbą, esant nukrypimų nuo normalių darbo sąlygų, gali būti skiriama ne ilgiau kaip iki kalendorinių metų pabaigos.“
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius 		                                                                  Dainius Grincevičius

